***Lampiran 6***

**FORMAT DOKUMEN**

**MEMORANDUM PERJANJIAN**

**(MoA)**



**LOGO INDUSTRI**

**MEMORANDUM PERJANJIAN**

**ANTARA**

**KERAJAAN MALAYSIA**

**DENGAN**

**XXXXXXXXX**

**(No. Syarikat: XXXXXX)**

**MENGENAI**

**XXXXXXXXXXX**

**KERAJAAN MALAYSIA** yang bagi tujuan Memorandum Perjanjian (“Memorandum ini”), diwakili oleh Jabatan Pendidikan Politeknik dan Kolej Komuniti, Kementerian Pendidikan Tinggi yang beralamat di Jabatan Pendidikan Politeknik dan Kolej Komuniti,Aras 3 - 5, Galeria PjH, Jalan P4W, Persiaran Perdana 4, 62100 Putrajaya (kemudian daripada ini disebut “Kerajaan”)bagi satu pihak;

**DENGAN**

**xxxxx [NO. SYARIKAT.: xxxxx],** sebuah syarikat yang didaftarkan di bawah Akta Syarikat 2016 [*Akta 777*] yang mempunyai alamat berdaftar di **xxxxx** (kemudian daripada ini disebut sebagai **“xxxxx**”) di pihak yang lagi satu.

(Kedua-dua Kerajaan dan xxx boleh dirujuk secara berasingan sebagai “Pihak” atau bersesama sebagai “Pihak-Pihak”).

**BERHASRAT** untuk menggalakkan kerjasama dalam bidang XXXXXXXX demi kepentingan Pihak-Pihak dan berasaskan faedah bersama.

**BAHAWASANYA –**

1. Jabatan Pendidikan Politeknik dan Kolej Komuniti (JPPKK) yang merupakan suatu jabatan di bawah Kementerian Pendidikan Tinggi yang bertanggungjawab terhadap pendidikan dan latihan teknikal dan vokasional sentiasa berusaha untuk menambahbaik kualiti pendidikan dan latihan melalui pelbagai kerjasama dengan pihak luar.
2. **XXXXXXX**
3. Pihak-pihak dengan ini berhasrat untuk memasuki Memorandum ini untuk menyatakan komitmen dan kerjasama Pihak-Pihak di bawah kerjasama ini.

**MAKA DENGAN INI PIHAK-PIHAK BERSETUJU SEPERTI YANG BERIKUT -**

**PERENGGAN 1**

**TAKRIFAN**

Di dalam Memorandum ini, melainkan jika kandungan ayatnya mengkehendaki makna yang lain, berikut merupakan makna bagi terma tersebut:

**“XXXXXX”** bermaksud **XXXXXXX**

**“XXXXXX”** bermaksud **XXXXXXX**

**PERENGGAN 2**

**OBJEKTIF**

Pihak-Pihak akan, tertakluk kepada terma Memorandum ini dan undang-undang, dan dasar negara yang berkuat kuasa di Malaysia, berusaha untuk memperkukuh, menggalakkan dan membangunkan kerjasama dalam bidang **xxxxxxx** yang menjurus kepada TVET.

**PERENGGAN 3**

**TANGGUNGJAWAB PIHAK-PIHAK**

* + - 1. Kerajaan akan melaksanakan perkara-perkara berikut:-

1. XXXXXX
2. XXXXXX
3. XXXXXX
   * + 1. Syarikat akan melaksanakan perkara-perkara berikut:-
4. XXXXXX
5. XXXXXX
6. XXXXXX

**PERENGGAN 4**

**PELAKSANAAN**

1. Pihak-Pihak bersetuju untuk bekerjasama, melaksana dan menjalankan Bidang Kerjasama berdasarkan perbincangan dan persetujuan Pihak-Pihak melalui terma-terma yang terkandung dalam Memorandum ini.
2. Pihak-Pihak akan menyemak kemajuan dan keputusan yang dicapai daripada pelaksanaan Memorandum ini dari semasa ke semasa.

**PERENGGAN 5**

**JAWATANKUASA KERJA BERSAMA**

1. Pihak-Pihak, bagi tujuan Memorandum ini, akan menubuhkan satu Jawatankuasa Kerja Bersama untuk memudah cara kerjasama dengan memantau pelaksanaan Memorandum ini.
2. Jawatankuasa Kerja Bersama akan mempertimbangkan cara dan kaedah untuk penyelarasan dan pelaksanaan yang teratur bagi memastikan objektif Memorandum ini tercapai.
3. Bagi memastikan skop kerjasama, Jawatankuasa Kerja Bersama akan bertanggungjawab untuk:
4. memantau aktiviti-aktiviti dan program-program yang dilaksanakan berdasarkan Memorandum ini; dan
5. merunding pemasalahan yang timbul berkaitan tafsiran, pelaksanaan atau pemakaian Memorandum ini.
6. Jawatankuasa Kerja Bersama akan dipengerusikan secara bersama oleh pegawai kanan Pihak-Pihak dengan persetujuan Pihak-Pihak. Komposisi dan tatacara Jawatankuasa Kerja Bersama akan ditentukan oleh Pihak-Pihak.
7. Jawatankuasa Kerja Bersama akan bertemu sekurang-kurangnya sekali setiap tahun atau sebagaimana yang dipersetujui secara bersama oleh Pihak-Pihak.

**PERENGGAN 6**

**PERKIRAAN KEWANGAN**

1. XXXXXXXXXX
2. XXXXXXXXXX

**PERENGGAN 7**

**PERLINDUNGAN HAK HARTA INTELEK**

1. Perlindungan hak harta intelek hendaklah dikuatkuasakan mengikut undang-undang, peraturan-peraturan dan dasar negara yang berkuatkuasa di Malaysia.
2. Penggunaan nama, logo dan/atau lambang rasmi mana-mana Pihak pada apa-apa penerbitan, dokumen dan/atau kertas adalah dilarang tanpa kelulusan bertulis mana-manaPihak terlebih dahulu.
3. Walau apa-apa jua dalam subperenggan 1 Perkara ini, hak harta intelek berkenaan dengan apa-apa pembangunan teknologi, produk dan pembangunan perkhidmatan yang telah dijalankan:-
4. bersesama oleh Pihak-Pihak atau hasil penyelidikan yang diperoleh melalui usaha aktiviti, program atau projek bersama Pihak-Pihak, hendaklah dimiliki secara bersesama oleh Pihak-Pihak mengikut terma yang hendaklah dipersetujui bersama; dan
5. secara sendiri dan berasingan oleh satu Pihak atau hasil penyelidikan yang diperoleh melalui usaha sendiri dan berasingan oleh satu Pihak, hendaklah menjadi kepunyaan Pihak yang berkenaan semata-mata.

**PERENGGAN 8**

**KERAHSIAAN**

1. Pihak-Pihak bersetuju untuk menganggap semua maklumat, dokumen dan data yang diperoleh daripada Pihak yang satu lagi sama ada secara bertulis atau lisan sebagai sulit pada setiap masa dan maklumat tersebut tidak boleh didedahkan tanpa mendapatkan persetujuan bertulis terlebih dahulu daripada Pihak yang memberi maklumat itu melainkan:
2. mana-mana maklumat yang didedahkan terlebih dahulu dari tarikh Memorandum ini dengan persetujuan bersama; atau
3. mana-mana maklumat yang menjadi sebahagian daripada sumber pengetahuan awam tanpa berlaku perlanggaraan kepada Memorandum ini; atau
4. penyebaran maklumat atas perintah Mahkamah atau tertakluk kepada mana-mana undang-undang bertulis di Malaysia.
5. Pihak-Pihak bersetuju bahawa peruntukan Perenggan ini akan terus mengikat antara Pihak-Pihak walaupun Memorandum ini ditamatkan atau berakhir.
6. Pihak-Pihak bersetuju untuk mematuhi semua peruntukan-peruntukan yang berkaitan dalam Akta Perlindungan Data Peribadi 2010 (PDPA).

**PERENGGAN 9**

***FORCE MAJEURE***

1. Pihak-Pihak hendaklah tidak melanggar obligasi masing-masing di bawah Memorandum ini jika ia tidak dapat melaksanakan atau memenuhi mana-mana obligasinya di bawah Memorandum ini (atau mana-mana bahagian daripadanya) akibat daripada berlakunya kejadian *Force Majeure*. Kejadian “*Force Majeure*” hendaklah bermaksud suatu peristiwa bukan di bawah kawalan Pihak yang terjejas, yang Pihak itu tidak dapat mencegah, mengelak atau menghindari, dan hendaklah bermaksud—
2. peperangan (sama ada diisytiharkan atau tidak), permusuhan, serangan, tindakan musuh asing, pemberontakan, revolusi, penderhakaan, kuasa tentera atau rampasan kuasa, perang saudara, atau tindakan keganasan;
3. radiasi pengionan atau pencemaran radioaktif daripada apa-apa bahan buangan nuklear, daripada pembakaran bahan api nuklear, bahan letupan toksik radioaktif, atau sifat-sifat berbahaya yang lain daripada mana-mana bahan letupan, pemasangan nuklear atau komponen nuklear daripadanya;
4. tekanan gelombang yang disebabkan oleh kapal terbang atau alat peranti aerial lain yang bergerak dalam kelajuan sonik atau supersonik;
5. bencana alam termasuk tetapi tidak terhad kepada gempa bumi, banjir, penenggelaman, dan pembakaran spontan bawah tanah atau mana-mana operasi kuasa alam semula jadi, kilat dan cuaca yang sangat buruk;
6. rusuhan, kekecohan dan gangguan, kerosakan jenayah, sabotaj, mogok, sekat masuk, kekacauan buruh atau gangguan industri lain (yang menjejaskan pelaksanaan Memorandum ini) yang bukan merupakan kesalahan XXX atau kontraktornya, atau Kerajaan, yang menyebabkan, atau boleh dengan munasabahnya dijangka menyebabkan, mana-mana Pihak gagal untuk  mematuhi obligasinya;
7. pandemik atau epidemik; atau
8. apa-apa peristiwa yang tidak dapat diramalkan yang memenuhi kriteria sebagaimana yang dinyatakan di bawah:
   * 1. di luar kawalan munasabah Pihak yang terjejas oleh peristiwa itu, keadaan atau gabungan peristiwa atau keadaan;
     2. yang tidak dapat diramalkan atau, jika dapat diramalkan, tidak boleh dihalang atau dielak atau diatasi oleh Pihak yang terjejas yang telah mengambil segala usaha yang wajar dan cermat;
     3. yang secara langsung menyebabkan Pihak yang terjejas tidak berupaya untuk mematuhi semua atau suatu bahagian material obligasinya di bawah Memorandum ini; dan
     4. yang bukan akibat langsung pelanggaran oleh Pihak yang terjejas obligasinya di bawah Memorandum ini,

**DENGAN SYARAT BAHAWA** kejadian *Force Majeure* hendaklah tidak termasuk kemerosotan ekonomi, ketiadaan atau kekurangan dana atau kekurangan pembiayaan di pihak XXX untuk melaksanakan obligasinya di bawah Memorandum ini.

1. Jika berlaku satu kejadian *Force Majeure* yang menyebabkan mana-mana Pihak tidak dapat melaksanakan apa-apa obligasinya di bawah Memorandum ini (atau mana-mana bahagian daripadanya) yang terjejas akibat daripada kejadian *Force Majeure* tersebut, Pihak tersebut hendaklah dengan serta merta memaklumkan akan kejadian *Force Majeure* kepada Pihak yang satu lagi dan diikuti dengan butir-butir terperinci mengenai kejadian *Force Majeure* dan kesannya kepada perlaksanaan Memorandum ini.
2. Mana-mana Pihak tidak boleh menggunakan mana-mana bahagian dalam Perenggan ini jika Pihak-Pihak telah memutuskan secara munasabahnya bahawa satu kejadian *Force Majeure* tidak berlaku.
3. Jika Memorandum ini ditamatkan, semua hak dan obligasi Pihak-Pihak di bawah Memorandum ini hendaklah terhenti dan mana-mana Pihak tidak boleh membuat apa-apa tuntutan terhadap Pihak yang satu lagi dan masing-masing tidak bertanggungan terhadap satu sama lain melainkan berkaitan apa-apa hak dan liabiliti yang terakru sebelum berlakunya kejadian *Force Majeure* tersebut.
4. Bagi mengelakkan apa-apa keraguan, Pihak-Pihak kepada Memorandum ini hendaklah terus melaksanakan obligasi masing-masing di bawah Memorandum ini yang tidak terjejas, tertangguh atau terganggu oleh kejadian *Force Majeure* dan obligasi berkenaan hendaklah terus berkuat kuasa sementara menunggu perlaksanaan peruntukan Perenggan ini.

**PERENGGAN 10**

**PENGGANTUNGAN**

Kerajaan mempunyai hak atas sebab keselamatan negara, kepentingan negara, ketenteraman awam atau kesihatan awam untuk menggantung secara sementara, sama ada keseluruhannya atau sebahagiannya, pelaksanaan Memorandum ini yang penggantungannya hendaklah berkuat kuasa serta-merta selepas pemberitahuan bertulis telah diberikan kepada **XXXXXXXX**

**PERENGGAN 11**

**PENYELESAIAN PERTIKAIAN**

Apa-apa perbezaan atau pertikaian antara Pihak-Pihak berkaitan dengan pentafsiran, pelaksanaan atau pemakaian mana-mana peruntukan Memorandum ini hendaklah diselesaikan secara baik melalui perbincangan atau perundingan bersama antara Pihak-Pihak tanpa merujuk kepada mana-mana pihak ketiga.

**PERENGGAN 12**

**PINDAAN**

1. Pihak-Pihak bersetuju bahawa Memorandum ini tidak boleh dipinda melainkan dipersetujui secara bersama oleh Pihak-Pihak secara bertulis.
2. Apa-apa pindaan tersebut hendaklah berkuat kuasa pada tarikh yang boleh ditentukan oleh Pihak-Pihak.
3. Apa-apa pindaan hendaklah tidak menjejaskan hak dan obligasi yang timbul daripada atau berdasarkan kepada Memorandum ini sebelum atau sehingga tarikh semakan, ubah suaian atau pindaan tersebut

**PERENGGAN 13**

**PERMULAAN KUAT KUASA DAN TEMPOH**

1. Memorandum ini akan mula berkuat kuasa pada tarikh Memorandum ini ditandatangani dan akan kekal berkuat kuasa bagi tempoh **XXXXX** tahun.
2. Selepas itu, Memorandum ini boleh dilanjutkan untuk satu tempoh yang dipersetujui secara bertulis oleh Pihak-Pihak.
3. Kerajaan berhak untuk mengkaji semula keberkesanan pelaksanaan Memorandum ini dalam tempoh satu (1) tahun dari tarikh Memorandum ini ditandatangani.

**PERENGGAN 14**

**PEMATUHAN KEPADA UNDANG-UNDANG**

1. Memorandum ini hendaklah ditadbir dan ditafsirkan mengikut undang-undang Malaysia.
2. Pihak-Pihak hendaklah mematuhi segala peruntukan undang-undang yang berkuatkuasa, arahan, perintah atau kehendak yang dikeluarkan oleh pihak berkuasa yang kompeten untuk berbuat demikian di bawah mana-mana peruntukan undang-undang yang berkuat kuasa di Malaysia.

**PERENGGAN 15**

**PENAMATAN**

1. Walau apa pun peruntukan Memorandum ini, mana-mana Pihak boleh menamatkan Memorandum ini dengan memberi notis secara bertulis dalam tempoh **tiga (3) bulan** kepada Pihak yang lain untuk menamatkan Memorandum ini.
2. Selepas tarikh penamatan Memorandum ini, Pihak-Pihak hendaklah melaksanakan perkara-perkara seperti berikut—
3. mengembalikan semua dokumen, maklumat atau material berkenaan Program ini yang berada dalam simpanan masing-masing sekiranya diminta oleh pihak yang memberikan dokumen, maklumat atau material tersebut; dan
4. melaksanakan apa-apa arahan sepertimana yang dipersetujui oleh Pihak-Pihak secara bertulis.
5. Penamatan Memorandum ini tidak menjejaskan pelaksanaan aktiviti atau program yang sedang berjalan yang telah dipersetujui sebelum tarikh penamatan Memorandum ini.

**PERENGGAN 16**

**NOTIS**

1. Apa-apa notis, kelulusan, persetujuan, permintaan, keperluan, kebenaran atau komunikasi lain yang diperlukan, diluluskan, dibenarkan atau dijangka untuk diberikan atau dibuat menurut Memorandum ini hendaklah dibuat secara bertulis dalam bahasa Melayu atau bahasa Inggeris dan disampaikan melalui pos berdaftar atau penyampaian kediri ke alamat, dihantar ke nombor faksimile atau ke alamat e-mel Pihak-Pihak, mengikut mana-mana yang berkenaan, sebagaimana dinyatakan di bawah atau ke mana-mana alamat, nombor faksimile atau alamat e-mel yang lain sebagaimana salah satu Pihak telah memaklumkan pengirim. Bukti penyampaian notis tersebut hendaklah disifatkan telah disampaikan atau dibuat–

(i) dalam hal penyampaian melalui pos berdaftar, pada hari ketiga ia di pos ke alamat tersebut;

(ii) dalam hal penyampaian secara kediri, apabila disampaikan  kepada penerima di alamat tersebut dan suatu pengakuan terima diperoleh;

(iii) dalam hal dihantar melalui faksimile, apabila nombor faksimile penerima dipamerkan pada cetakan pengirim bagi pengesahan penghantaran mengenai dengan tarikh, masa dan penghantaran kesemua muka surat; atau

(iv) dalam hal e-mel, apabila dihantar tanpa apa-apa mesej kesilapan (*error message*),

Kepada Kerajaan:

Alamat :

No. Telefon :

No. Faksimile :

Alamat e-mel :

Kepada XXX:

Alamat :

No. Telefon :

No. Faksimile :

Alamat e-mel :

2. Menjadi kewajipan Pihak-Pihak untuk memaklumkan kepada Pihak yang satu lagi jika berlaku pertukaran alamat, nombor faksimile atau alamat e-mel dengan memberikan notis bertulis dalam tempoh empat belas (14) hari dari tarikh pertukaran alamat, nombor faksimile atau alamat e-mel tersebut.

3. Bagi mengelakkan keraguan, kaedah penyampaian notis yang ditetapkan menurut Klausa ini tidaklah terpakai kepada notis yang dikehendaki untuk diberikan menurut mana-mana undang-undang yang terpakai yang berhubungan dengan Memorandum ini.”.

*(Bahagian bawah muka surat ini sengaja ditinggalkan kosong)*

**PADA MENYAKSIKAN HAL YANG TERSEBUT DI ATAS**, yang bertandatangan di bawah ini, yang telah diberi kuasa sewajarnya, telah menandatangani Memorandum ini.

**DITANDATANGANI di** …………………… pada ………. hari bulan …………… tahun ……...... dalam dua (2) salinan asal.

|  |  |  |
| --- | --- | --- |
| DITANDATANGANI oleh dan bagi pihak | ) | **XXXXXX** |
| **KERAJAAN** | ) | Ketua Pengarah |
|  | ) | Jabatan Pendidikan Politeknik dan Kolej Komuniti |
|  | ) | Kementerian Pendidikan Tinggi |
|  |  |  |

|  |  |  |
| --- | --- | --- |
| Dihadapan | )  ) | **XXXXXXX** |
|  | ) |  |
|  | ) |  |

|  |  |  |
| --- | --- | --- |
| DITANDATANGANI oleh dan bagi pihak | )  ) | **XXXXXXXX** |